**Ministru kabineta noteikumu projekta**

**“Grozījumi Ministru kabineta 2010. gada 20. jūlija noteikumos Nr.664**

**“Kārtība, kādā tiek administrēts un uzraudzīts valsts un Eiropas Savienības atbalsts lauksaimniecībai, lauku un zivsaimniecības attīstībai, izveidojot kredītu fondu”” sākotnējās ietekmes**

**novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2010. gada 20. jūlija noteikumos Nr. 664 “Kārtība, kādā tiek administrēts un uzraudzīts valsts un Eiropas Savienības atbalsts lauksaimniecībai, lauku un zivsaimniecības attīstībai, izveidojot kredītu fondu”” (turpmāk – noteikumu projekts) mērķis ir precizēt atbalsta ieviešanas nosacījumus Latvijas Lauku attīstības programmā 2007.–2013. gadam (turpmāk – LAP 2007–2013) un Rīcības programmā Eiropas Zivsaimniecības fonda atbalsta ieviešanai Latvijā 2007.–2013.gadam (turpmāk – RZP 2007.–2013.) īstenotajam pasākumam “Kredītu fonds” (turpmāk – pasākums “Kredītu fonds”).  Lai gan abas nacionālās programmas LAP 2007–2013 un RZP 2007.–2013. ir pabeigtas, aizdevumu pamatsummas tiks atmaksātas līdz 2027. gadam, jo pasākuma „Kredītu fonds” maksimālais atbalsta pretendentam izsniegtā aizdevuma termiņš ir 15 gadu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5. panta septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Akciju sabiedrība “Attīstības finanšu institūcija Altum” (turpmāk – Altum) pārvalda pasākumu “Kredītu fonds”. Tas tika finansēts no valsts, Eiropas Lauksaimniecības fonda lauku attīstībai un Eiropas Zivsaimniecības fonda finanšu līdzekļiem. Pasākuma “Kredītu fonds” finanšu līdzekļi atbalsta pretendentiem tika piešķirti, izmantojot finanšu starpniekus. Par finanšu starpnieku varēja kļūt komercbanka, ārvalstu bankas filiāle un krājaizdevu sabiedrība, kas darbojas Latvijas Republikas teritorijā, ja tai ir spēkā esoša Finanšu un kapitāla tirgus komisijas izsniegta licence (atļauja) kredītiestādes vai krājaizdevu sabiedrības darbībai. Maksimālais atbalsta pretendentiem izsniegtā aizdevuma termiņš ir 15 gadu. Pēdējais aizdevums tika izsniegts 2011. gadā, un, tā kā plānošanas periods 2007.–2013. gadam ir noslēgts, 2013.gadā ir pārtraukta jaunu aizdevumu izsniegšana, tāpēc nav nepieciešami finanšu resursi ne no Eiropas Savienības fondiem, ne no valsts budžeta. Pasākuma “Kredītu fonds” finansējumu veido tikai Eiropas Lauksaimniecības fonda lauku attīstībai un Eiropas Zivsaimniecības fonda finanšu līdzekļi.  Ministru kabineta 2010. gada 20. jūlija noteikumu Nr. 664 “Kārtība, kādā tiek administrēts un uzraudzīts valsts un Eiropas Savienības atbalsts lauksaimniecībai, lauku un zivsaimniecības attīstībai, izveidojot kredītu fondu” 15.6. apakšpunktā ir noteikts, ka Altum ir atbildīgs par atmaksāto aizdevumu un procentu atkārtotu izmantošanu saskaņā ar Komisijas 2006.gada 15.decembra Regulas (EK) Nr.1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005, par atbalstu lauku attīstībai no Eiropas Lauksaimniecības fonda lauku attīstībai (ELFLA), 52.panta 2. un 3.punktu un Komisijas 2007.gada 26.marta Regulas (EK) Nr. 498/2007, ar ko paredz sīki izstrādātus noteikumus par to, kā īstenot Padomes Regulu (EK) Nr. 1198/2006 par Eiropas Zivsaimniecības fondu, 34.panta 3. un 4.punktu.  Ievērojot iepriekšminēto, lai izpildītu šo regulu prasības un efektīvi izmantotu atmaksātos finanšu resursus un uzkrātos procentus, tika pieņemti Ministru kabineta 2018. gadā 24. jūlija noteikumi Nr. 446 „Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu” (turpmāk – noteikumi Nr. 446). Aizdevumu programmas mērķis ir veicināt iedzīvotāju iesaistīšanos saimnieciskajā darbībā un palielināt finanšu resursu pieejamību saimnieciskās darbības veicējiem, kas darbojas vai plāno uzsākt darboties lauksaimniecības, lauku attīstības vai zivsaimniecības nozarē.  Kopā pasākuma “Kredītu fonds” prasības pret Altum 01.01.2019. bija 9 679 209,70 *euro* apmērā.  Noteikumos Nr. 446 minētās aizdevumu programmas finansējums paredzēts no pasākuma “Kredītu fonds” atmaksu finansējuma: faktiskā atmaksa līdz 2017. gada 31. janvārim bija 7 810 000 *euro* (no tā LAP 2007–2013 atmaksa – 6 100 000 *euro* un RZP 2007–2013 atmaksa – 1 710 000 *euro* apmērā).  Ievērojot iepriekšminēto, noteikumu projektā precizēta norma par atmaksāto aizdevumu un procentu atkārtotas izmantošanas kārtību, paredzot, ka Altum, saskaņojot ar Zemkopības ministriju, var izmantot tos turpmākai aizdevumu vai citu finanšu instrumentu sniegšanai, bet, ja atmaksātās aizdevumu pamatsummas vai procentus būs nepieciešams novirzīt saistību nodrošināšanai Lauku atbalsta dienestam, Zemkopības ministrija ir tiesīga noteikt atmaksājamo finanšu apmēru un, informējot Lauku atbalsta dienestu un Altum, aicināt Altum pārskaitīt atmaksājamo finanšu līdzekļu kopsummu Lauku atbalsta dienestam 30 darbdienu laikā pēc Zemkopības ministrijas pieprasījuma saņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un akciju sabiedrība “Attīstības finanšu institūcija Altum” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts iestādes – Zemkopības ministrija un Lauku atbalsta dienests – un akciju sabiedrība “Attīstības finanšu institūcija Altum” |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Saistības pret Eiropas Savienību | | Projekts šo jomu neskar. |
| Citas starptautiskās saistības | | Projekts šo jomu neskar. |
| Cita informācija | | Šīs noteikumu projekts atbilst prasībām, kas aizriet no šādiem Eiropas Savienības tiesību aktiem:   1. Komisijas 2006.gada 15.decembra Regulas (EK) Nr.1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005, par atbalstu lauku attīstībai no Eiropas Lauksaimniecības fonda lauku attīstībai (ELFLA) (turpmāk –Regula Nr. 1974/2006); 2. Komisijas 2007.gada 26.marta Regulas (EK) Nr. 498/2007, ar ko paredz sīki izstrādātus noteikumus par to, kā īstenot Padomes Regulu (EK) Nr. 1198/2006 par Eiropas Zivsaimniecības fondu (turpmāk- Regula 498/2007). |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts ir nosūtīts saskaņošanai nozares pārstāvjiem.  Informācija par noteikumu projektu 2019. gada 17.janvārī ir ievietota tīmekļvietnē [www.zm.gov.lv](http://www.zm.gov.lv). |
| 3. | Sabiedrības līdzdalības rezultāti | Nozares pārstāvji atbalsta noteikumu projekta tālāko virzību.  Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, Lauku atbalsta dienests un Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Travina 67027208

[julija.travina@zm.gov.lv](mailto:julija.travina@zm.gov.lv)